Korkeat vakuutusmaksut este autojen yhteiskäytölle - Autot - Ilta-Sanomat
City Car Clubin toimitusjohtaja Satu Salonen esittelee firman tilaamaa sähköautoa. (KUVA: Outi Pyhäranta)
Julkaistu: 26.7.2015 19:58
Yksityisen ja vertaisvuokrauksen vakuutusriskit luetaan aina auton omistajan tappioksi.
Yksityisen henkilön este auton tarjoamiselle yhteiskäyttöön on korkea vakuutusmaksu, koska yksityisen käytön ja vertaisvuokrauksen vakuutusriskit luetaan auton omistajan tappioksi. Yhteiskäyttöautoilun edistäminen vaatii muutoksia nykyisiin toimintatapoihin.
– Yksityisen henkilön suurin kompastuskivi auton tarjoamiselle yhteiskäyttöön on korkea vakuutusmaksu, koska yksityisen ja vertaisvuokrauksen vakuutusriskit luetaan aina auton omistajan tappioksi. Autojen yhteiskäyttö tulisi siis huomioida liikennevakuutuslaissa, verotuksessa sekä auton rekisteröinnissä, Trafin erityisasiantuntija Sami Nikulahttp://www.is.fi/haku/?query=sami+nikula sanoo.
Autojen yhteiskäytön ja vertaisvuokrauksen edistäminen tukisi todennäköisesti kansantalouden rakenteellista uudistamista kerryttäen pidemmällä aikavälillä valtion verotuottoja. Se lisäisi yrittäjyyttä, loisi työpaikkoja ja mahdollistaisi autokannan resurssien viisaamman hyödyntämisen, Trafin tiedotteessa kerrotaan.
Yhteiskäyttöautot ovat Euroopan komission näkemys resurssitehokkaasta ja ympäristöystävällisemmästä tavasta monipuolistaa joukkoliikennettä ja edistää liikenteen palvelumarkkinoiden kehitystä.